A Halak hűtlenségen kapja a párját, a Mérleg vitákra, a Rák különleges kalandra számíthat - Kiskegyed
2020. júl 7. 5:28
Bár a jegyében járó Mars erősíti, az általános gyengeséget és enerváltságot okozó Neptunusz a gondok házában negatívan hat az erőnlétére. Talán valamilyen betegség is eléri, de ha nem, akkor is a csontjaiban érzett fáradtság jelzi: regenerálódásra van szüksége. Lehet, hogy már meg is találta a szakembert, aki ebben segítségére lehet. A diétához, léböjtkúrához, vagy sejtmegújító kezeléshez szüksége van szakértelemre.
Az ellentét az ön nagyon is optimista életfelfogása, és a társa negatív, korlátozó hangulatai között egyre nagyobb lehet. Ne engedje, hogy a kedvese pesszimista hangulata nyomot hagyjon az ön lelkén is! A párkapcsolaton túl is létezik világ: a nap éppoly szépen süt, a madarak csiripelnek és a szőlő még mindig édes. Talán akad valahol valami lágy kenyér is. A külföld ma nagyon vonzó lehet.
Készítsen költségvetést! Ez a nyár nagyon sok új kiadással járhat, talán a saját, talán a gyermekei igényei miatt is. Az utazás, az ismeretszerzés nagyon fontos. Valamilyen új hobbit, tevékenységet vagy sportot is kipróbálhat, és nem mindegy, hogy milyen felszereléssel vág bele, milyen körülmények között. Áldozzon rá! Ügyeljen a biztonsági előírásokra is, ha jót akar magának, s a gyerekeinek!
A mai napon valami különleges kalandban részesíthetik önt a csillagai. Egy régi barátja ma meginvitálhatja önt valami impozáns klubba, vagy különleges ünnepségre. Bármily furcsának vagy idegennek érzi is a helyszínt, ne utasítsa vissza a részvételt! Érdekes tapasztalatokkal gazdagodhat, sőt meg is ismerkedhet igen érdekes emberekkel! A helyszín és a résztvevők különcsége ne zavarja. Ez most önnek való társaság.
A mai napon jobbnál jobb ötletekkel bombázhatja önt a kedvese. Ne büntesse őt lekicsinylő mosolygással. Ha csak a tizedét is valósítja meg, már azzal is nagyon sokat tett. Inkább azt értékelje, ami van, mintsem számon kérje azt, ami nincs. Arról nem is beszélve, hogy az együttműködésükkel nemcsak a társa, de ön is nagyot fejlődhet szellemileg, és sokat nőhet lelkiekben is. Legyen nagylelkű!
Ma igen jó napja lehet, csak higgye is el, hogy ez tényleg egy jó nap. A szokásosnál több figyelemben részesíti önt a kedvese, ami miatt akár valamiféle hátsó gondolatokat, vagy hamisságot, esetleg bűntudatot is sejthet. Nem kellene azonban mindjárt gyanakodnia, mindez nem azért van, mert takargatni akar valamit. Bízzon benne, valóban őszintén keresi a kedvét. Mulassanak jól!
Az otthonában, a családjában vitákra kerülhet sor, de önön múlik, hogy mennyire megy bele. Elsősorban az idősebb, betegebb, frusztráltabb, vagy szerencsétlenebb emberekkel gyűlhet meg a baja. Ha képes felülemelkedni lelki görcsösségén, megcáfolhatatlannak vélt igazságérzetén, és mosolyogva elintézi egy legyintéssel a dolgot, az egész napot megmentheti. Szenvedés helyett legyen nagyvonalú!
Meg kellene változtatnia a rossz szokásait, és nagyotmondó fecsegőből csendesedő bölccsé kellene változnia. Ez persze nem történhet meg még önnel sem egyik napról a másikra. De ma legalább csak olyan ígéreteket tegyen, amiket be is tud tartani. Önt nem pont a megbízhatóságáról és a szavahihetőségéről ismerték. De a kicsinyességet nem lehet felróni önnek. Tegyen róla, hogy nagyzolással se vádolhassák meg.
A csillagok állásának hála, ma visszatér önbe régi dinamizmusa. Uralkodó bolygója az ösztönmélyi erőket, nagy energiákat megmozgató Plútóval áll kapcsolatban, ezért aztán nagy kedvvel vág bele bármibe, amire hívják, vagy amire ön akarja meginvitálni a családját. Akárhová kerül is, ma mindenütt ön lesz a társaság lelke, motorja. Vidítson fel mindenkit! Ez most sorsszerű kötelessége önnek.
Legyen ma óvatos, ha bárkivel is vitába keveredik. A legjobb persze, ha ellenáll a kísértésnek, és eleve elkerül minden konfliktushelyzetet. Persze ismerve az ön vérmérsékletét és igazságérzetét ez aligha menne könnyen önnek. Ám, ha beszél, ma hevességében könnyen felfedhet olyan titkokat magáról, amikről pedig jobb volna hallgatnia. És a kedvesét is intse inkább hallgatásra! Mindketten jobban járnak.
Nagyon sok bolygó jár az elzárt, gondokat és testi bajokat, panaszokat jelölő házban. Nem is csoda, ha a szokásosnál gyengébbnek érzi magát. Szenteljen hát fokozott figyelmet az egészsége megőrzésének! Egyszerre több fronton próbált meg küzdeni az utóbbi időben. A mai napon pihenjen, és élvezze a nyári napsugarakat. Semmi sem fontos, semmi sem sürgős. Legyen e a mai napi mottója!
Születési uralkodója a gyanakvó Plútóval áll együtt, s a Nappal is kedvező fényszögbe kerül. Ön ragaszkodó, és félti is a szerelmét, de azért ne engedje, hogy a féltékenység egészen eluralkodjon a szívén! Ha magába néz, be kell látnia, hogy mindent megtett azért, hogy a kedvese kicsit mással is flörtölgessen. Inkább nyelje le a könnyeit, és hódítsa őt vissza! Könnyen fog menni. Ő is ezt várja.